Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET ภาคเช้า …
3 เม.ย. 2561

MARKET MONITOR
สรุปภาพตลาดในช่วงเช้า: ดัชนี SET ภาคเช้าเปิดตลาดวูบลงกว่า 9 จุด แล้วเจอแรงขายต่อเนื่องกดดันดัชนีลงทำจุดต่ำสุดเช้านี้ที่ 1,769.53 จุด ก่อนรีบาวด์สู้ส่งผลปิดครึ่งวันเช้าช่วงลบลดลง ที่ระดับดัชนี 1,774.20 จุด ( ปรับตัวลดลงจากวันก่อนหน้า 8.08 จุด ด้วยมูลค่าซื้อขายราว 3.2 หมื่นล้านบาท ภาพรวมการแกว่งตัวของดัชนี SET เช้านี้ยังคงเป็นการย่อตัวในกรอบ Sideway โดยมีกลุ่มพลังงาน(ENERG) ที่กดดันตลาด ปรับตัวลดลงและยืนเทรดแดนลบตลอดภาคเช้า
มุมมองตลาดช่วงบ่าย: ดัชนี SET ปรับลดลง 8.08 จุด ปิดภาคเช้าที่ระดับดัชนี 1,774.20 จุด ทั้งนี้ SET พลิกกลับมาย่อตัวเช้านี้ อย่างไรก็ดี ภาพรวมตลาดดัชนี SET ยังคงมีลักษณะการแกว่งตัวไม่หลุดกรอบ Sideway 1,760-1,820 จุด ประกอบกับทางเทคนิค กราฟรายวัน ยังไม่พบสัญญาณที่ชัดเจนของภาวะ Bullish และ Bearish สังเกตจาก ADX ยังคงแกว่งตัวบริเวณต่ำกว่า 20% ชี้ถึงยังไม่มีแนวโน้มที่ชัดเจน เช่นเดียวกับ RSI ยังแกว่งตัวบริเวณ Neutral Zone (RSI 50,?10%) แต่เมื่อพิจารณา Bollinger Band ดัชนีแกว่งลงทดสอบ Bottom Line (-2SD.)
ซึ่งจากข้อมูลในอดีต การทดสอบ Bottom Line มีนัยสำคัญต่อการรีบาวด์ ปัจจัยข้างต้น ทำให้เรามีมุมมองต่อ SET ช่วงบ่าย น่าจะรีบาวด์ได้หลังปรับตัวลงตลอดช่วงเช้า ฉะนั้นหากย่อตัว มองเป็นโอกาสซื้อเก็งกำไรระยะสั้น โดยมีแนวรับ 1,760 จุด คาดหวังรีบาวด์แนวต้าน 1,795 จุด นักลงทุนระยะกลาง แนะนำถือเงินสดต่อ รอสัญญาณแนวโน้มขาขึ้นกลับมาชัดเจนอีกครั้ง
กลยุทธ์ในช่วงบ่าย: นักเก็งกำไรระยะสั้น กรณีมีหุ้น ถือต่อคาดหวังแนวต้าน 1,795 จุด กรณีไม่มีหุ้น ซื้อ ด้วยกลยุทธ์ซื้อแนวรับ-ขายแนวต้าน โดยมีแนวรับบริเวณ 1,760 จุด ทั้งนี้ Stop Loss หากดัชนีปิดหลุด previous low ที่ระดับดัชนี 1,754 จุด
Point of View
Uptrend Channel ไว้ใจได้! Shining Stock บ่ายนี้ เลือก RS หลังจากราคาดีดตัวจากกรอบล่างของกรอบแนวโน้มขาขึ้น กราฟรายวัน เริ่มเห็นการรีบาวด์ หลังจากพักตัวลงมา ทั้งนี้มีปัจจัยบวกทางเทคนิค จาก Modifified Stochastic ที่เกิดสัญญาณซื้อ (%K&gt;%D)
ขณะเดียวกัน MACD พลิกกลับยืนเหนือเส้น Signal ไต่ระดับใกล้ค่าศูนย์
ต่อเนื่อง ปัจจัยข้างต้นทำให้เรามองว่า RS มีโอกาสรีบาวด์ช่วงบ่ายนี้ ทั้งนี้คาดหวังการขึ้นทดสอบแนวต้านที่ 35.75 บาท โดยหุ้นมีแนวรับบริเวณ 29.00 บาท อย่างไรก็ดี หากหลุด 27.50 บาท ให้ Cut Loss ออกก่อน เรายังคงเชื่อมั่นในแนวโน้ม Uptrend Channel